ADERES Burjassot, clau en l’equip de bàsquet que representa a FEDDI-CV, que s’ha alçat com a Campió d’Espanya
2025-07-24

L’equip de bàsquet que representa a la Comunitat Valenciana en les competicions que organitza la Federació Espanyola d’Esports per a persones amb discapacitat intel·lectual (FEDDI), s’ha alçat amb un nou triomf esportiu, un triomf en el qual ha sigut peça clau el ADERES Burjassot.

I és que el club burjassoter ha aportat quasi el 50% de la selecció perquè l’equip s’alçara amb la victòria final, quedant així Campions d’Espanya, representant a la FEDDI-CV.

ADERES Burjassot aportava a l’equip guanyador el seleccionador, la segona entrenadora i tres dels jugadors que s’han alçat amb la victòria final, un resultat ben merescut per a tot l’equip i que torna a posar als de Burjassot en el lloc més alt del pòdium d’una competició esportiva.